CELEX: 32003D0542
Language: ro
Date: 2003-07-17 00:00:00
Title: Decizia Comisiei din 17 iulie 2003 de modificare a Deciziei 2000/96/CE în ceea ce privește funcționarea rețelelor de supraveghere specializate [notificată cu numărul C(2003) 2522]Text cu relevanță pentru SEE.

15/Volumul 10
            
            
               RO
            
            
               Jurnalul Ofícial al Uniunii Europene
            
            
               25
            
         32003D0542
   
               L 185/55
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 17 iulie 2003
   de modificare a Deciziei 2000/96/CE în ceea ce privește funcționarea rețelelor de supraveghere specializate
   [notificată cu numărul C(2003) 2522]
   (Text cu relevanță pentru SEE)
   (2003/542/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 2119/98/CE a Parlamentului European și a Consiliului din 24 septembrie 1998 de creare a unei rețele de supraveghere epidemiologică și control al bolilor transmisibile în Comunitate (1), în special articolul 3 literele (a), (b), (c), (d) și (e),
   întrucât:
   
               (1)
            
            
               Decizia nr. 2000/96/CE a Comisiei din 22 decembrie 1999 privind bolile transmisibile care vor fi incluse în mod progresiv în rețeaua Comunității în conformitate cu Decizia 2119/98/CE a Parlamentului European și a Consiliului (2) conține o listă a bolilor transmisibile și a problemelor speciale de sănătate care vor fi incluse în mod progresiv în supravegherea epidemiologică.
            
         
               (2)
            
            
               Este necesar să se precizeze bolile transmisibile și problemele speciale de sănătate pentru care au fost deja instituite rețele de supraveghere specializate, astfel încât să se asigure funcționarea eficientă a acestor rețele și pentru ca autoritățile/structurile desemnate să-și cunoască responsabilitățile.
            
         
               (3)
            
            
               Fiecare stat membru trebuie să desemneze puncte de contact, care pot fi instituții, servicii, departamente sau alte organisme, pentru a asigura informarea periodică și fără întârziere a rețelei comunitare cu privire la evenimente, date, statistici și probleme speciale de sănătate incluse în rețelele speciale de supraveghere. Unul dintre punctele de contact menționate anterior sau alt organism corespunzător ar trebui să acționeze ca structură de coordonare.
            
         
               (4)
            
            
               Procedurile de funcționare a rețelei de supraveghere specializate ar trebui comunicate rețelei comunitare în vederea îmbunătățirii comparabilității și a compatibilității datelor.
            
         
               (5)
            
            
               Măsurile prevăzute de prezenta decizie sunt conforme cu avizul comitetului constituit prin articolul 7 din Decizia 2119/98/CE,
            
         ADOPTĂ PREZENTA DECIZIE:
   Articolul 1
   Decizia 2000/96/CE se modifică după cum urmează:
   
               1.
            
            
               La articolul 4, textul actual devine alineatul (1) și se inserează următorul alineat (2):
               „(2)   Bolile transmisibile și problemele speciale de sănătate pentru care a fost creată o rețea de supraveghere specializată sunt cele din anexa I marcate cu un asterisc.
               Prin intermediul structurilor și/sau al autorităților desemnate, statele membre menționează un punct de contact pentru fiecare rețea specială de supraveghere, căruia i-a fost delegată misiunea de reprezentant național în vederea furnizării de date și informații în conformitate cu articolele 3 și 4 din Decizia 2119/98/CE.
               Fiecare rețea de supraveghere specializată culege date și informații relevante de supraveghere, asigură coordonarea în cadrul structurii sale și le comunică imediat rețelei comunitare.
               Rețeaua de supraveghere specializată îi furnizează, de asemenea, rețelei comunitare procedurile sale de funcționare, abordând cel puțin subiectele menționate în anexa III.”
            
         
               2.
            
            
               Anexele la Decizia 2000/96/CE se modifică în conformitate cu dispozițiile din anexa la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles, 17 iulie 2003.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 268, 3.10.1998, p. 1.
   
      (2)  JO L 28, 3.2.2000, p. 50.
   ANEXĂ
   Anexele la Decizia 2000/96/CE se modifică după cum urmează:
   
               1.
            
            
               Anexa I se înlocuiește cu următorul text:
               
                  „ANEXA I
                  1.   BOLILE TRANSMISIBILE ȘI PROBLEMELE SPECIALE DE SĂNĂTATE CARE VOR FI INCLUSE PROGRESIV ÎN REȚEAUA COMUNITARĂ ÎN CONFORMITATE CU DISPOZIȚIILE ARTICOLULUI 1
                  1.1.   Pentru bolile și problemele de sănătate menționate de prezenta anexă, supravegherea epidemiologică în cadrul rețelei comunitare se va realiza prin culegerea și analiza datelor standardizate într-un mod care va fi determinat pentru fiecare boală sau problemă specială de sănătate în parte, în momentul înființării rețelelor de supraveghere specializate.
                  2.   BOLI
                  2.1.   Bolile care pot fi prevenite prin vaccinare
                  Difterie
                  Infecții cu bacilul Haemophilus influenza grupa B (1)
                  
                  Gripa (1)
                  
                  Rujeola (1)
                  
                  Parotidita epidemică
                  Tuse convulsivă (1)
                  
                  Poliomielita
                  Rubeola
                  Variola
                  Tetanosul
                  2.2.   Bolile cu transmitere sexuală
                  Infecțiile cu chlamydia
                  Infecțiile cu gonococi
                  Infecția cu HIV (1)
                  
                  Sifilis
                  2.3.   Hepatita virală
                  Hepatita A
                  Hepatita B
                  Hepatita C
                  2.4.   Toxiinfecțiile alimentare, bolile cu transmitere hidrică și bolile în relație cu factori de mediu
                  Antrax
                  Botulism
                  Campilobacterioza
                  Criptosporidioza
                  Giardiaza
                  Infecția cu E. coli enterohemoragică (1)
                  
                  Leptospiroza
                  Listerioza
                  Salmoneloza (1)
                  
                  Shigeloza
                  Toxoplasmoza
                  Trichineloza
                  Yersinioza
                  2.5.   Alte boli
                  2.5.1.   Bolile cu transmitere neconvențională
                  Encefalita spongiformă transmisibilă, varianta bolii Creutzfeldt-Jakob (1)
                  
                  2.5.2.   Bolile cu transmitere aerogenă
                  Legioneloza (1)
                  
                  Meningita meningococică (1)
                  
                  Infecții pneumococice
                  Tuberculoza (1)
                  
                  2.5.3.   Zoonozele (altele decât cele de la punctul 2.4)
                  Bruceloza
                  Echinococoza
                  Rabia
                  Febra Q
                  Tularemia
                  2.5.4.   Boli de import grave
                  Holera
                  Malaria
                  Ciuma
                  Febre hemoragice virale (1)
                  
                  3.   PROBLEME SPECIALE DE SĂNĂTATE
                  3.1.   Infecții nosocomiale
                  3.2.   Rezistență antimicrobiană (1)”
               
            
         
               2.
            
            
               Se inserează următoarea anexă III:
               
                  „ANEXA III
                  TEMELE ABORDATE DE PROCEDURILE DE FUNCȚIONARE A REȚELELOR DE SUPRAVEGHERE SPECIALIZATE CARE TREBUIE COMUNICATE REȚELEI COMUNITARE, ASTFEL CUM SE PREVEDE LA ARTICOLUL 4.2
                  
                              1.
                           
                           
                              Structura de coordonare și procesul de decizie.
                           
                        
                              2.
                           
                           
                              Administrarea și supravegherea gestionării proiectului.
                           
                        
                              3.
                           
                           
                              Definirea cazurilor, natura și tipul datelor care vor fi culese.
                           
                        
                              4.
                           
                           
                              Gestionarea și protecția datelor, inclusiv accesul la date și confidențialitatea.
                           
                        
                              5.
                           
                           
                              Modalitățile în care datele devin comparabile și compatibile (cerințe privind calitatea și validarea datelor).
                           
                        
                              6.
                           
                           
                              Mijloacele și procedurile tehnice adecvate prin care datele urmează să fie difuzate și analizate la nivel comunitar (difuzarea și raportarea datelor).
                           
                        
                              7.
                           
                           
                              Acțiuni în domeniul sănătății publice, proceduri de control al infecțiilor și proceduri de laborator propuse.”
                           
                        
            
         
      (1)  Bolile transmisibile și problemele speciale de sănătate pentru care a fost instituită o rețea de supraveghere specializată sunt cele marcate cu un asterisc.